Hardwired...to Self-Destruct

Hardwired...to Self-Destruct הוא אלבום האולפן ה-11 של להקת ההבי מטאל האמריקאית מטאליקה, אשר יצא לאור כאלבום כפול ב-18 בנובמבר 2016, והיה לאלבום הראשון שיצא תחת חברת התקליטים הפרטית של הלהקה, Blackened. האלבום הוא אלבום האולפן הראשון של הלהקה מזה שמונה שנים מאז יציאתו לאור של Death Magnetic ב-2008, מה שמהווה את הפרש השנים הגדול ביותר בהיסטוריה של הלהקה בין אלבומי אולפן. Hardwired...to Self-Destruct הופק על ידי גרג פידלמן, אשר שימש בתור טכנאי קול במסגרת הקלטת אלבומם הקודם Death Magnetic. האלבום הוא אלבום האולפן השישי ברציפות של מטאליקה שנכנס ישירות למקום הראשון במצעד הבילבורד 200. באוקטובר 2011 אמר הבסיסט, רוברט טרוחיו, במסגרת ריאיון ל-Gulf News, שהלהקה חזרה לאולפן, תוך שיתוף פעולה עם המפיק ריק רובין, לצורך כתיבת חומרים חדשים, שמיועדים להיות מוקלטים בשנים הקרובות. ב-8 בינואר 2013 אמר מתופף הלהקה, לארס אולריך, במסגרת ריאיון למגזין Classic Rock, שהלהקה עובדת על חומר שנשמע כמעין המשך ל-Death Magnetic, אלבום האולפן הקודם של הלהקה. ביולי 2013 אמר אולריך במסגרת ריאיון לאתר Ultimate Guitar, שבשנת 2014 תתמקד הלהקה בהקלטת האלבום ושהוא צפוי לצאת לאור במהלך שנת 2015. במרץ 2014 יצאה הלהקה לסיבוב הופעות שנקרא Metallica By Request ("מטאליקה לפי דרישה"), בו יכלו לבקש מעריצי הלהקה שירים שינוגנו בהופעה. מספר ימים לאחר תחילת הסיבוב, יצא לאור הסינגל "Lords of Summer", אשר הוקלט לכבוד סיבוב ההופעות. במרץ 2015 אמר אולריך בריאיון למגזין הרולינג סטון, שעשרים שירים נכתבו עבור האלבום, ושהוא מקווה שהלהקה תוכל לנגן חלק מהם בהופעותיה בהמשך השנה. בנובמבר של אותה שנה אמר האמט בראיון שהאלבום עתיד לצאת בסוף 2016 או תחילת 2017. ב-6 בפברואר 2016, במהלך הופעתה של הלהקה באצטדיון AT&T פארק בסן פרנסיסקו, במסגרת אירוע שקדם לסופרבול ה-50, אמר ג'יימס הטפילד, גיטריסט וסולן הלהקה, שהקלטת האלבום נמצאת בשלביה הסופיים, ואולריך הוסיף שהאלבום צפוי לצאת לאור בקרוב. באותה הופעה ניגנה הלהקה ריף מתוך האלבום החדש, אשר בסופו של דבר נכלל בשיר "Murder One". ב-14 במרץ 2016 אמר האמט בראיון שהלהקה עובדת עם גרג פידלמן כמפיק האלבום. לפני כן, עבדה הלהקה עם פידלמן כטכנאי סאונד במסגרת הקלטת האלבום Death Magnetic. במאי 2016 אמר אולריך בריאיון למגזין Metal Forces, שהאלבום נמצא בשלבי בסיום ושהוא מעריך שהעבודה עליו תסתיים עד הקיץ. הקלטת האלבום הסתיימה בחודש יוני עם סיום הקלטת "Hardwired", השיר הפותח את האלבום. שירי האלבום עוסקים ברובם בניהליזם ופסימיות. הרעיון לשם האלבום, Hardwired...to Self-Destruct ("מחווט להשמדה עצמית" או "מתוכנת להשמדה עצמית"), עלה לג'יימס הטפילד, סולן הלהקה, בעקבות אמירה ששמע: "לא משנה מה אתה עושה בחיים, אתה ממש מנסה לא להתדרדר לאותו מסלול שאתה אולי 'מחווט' להתדרדר אליו". רעיון זה מכיל בתוכו נושאים שונים המופיעים באלבום, כמו סכנות התהילה בשיר "Moth Into Flame" והקוסמיזם בשיר "Dream No More", אשר נכתב בהשראת יצירתו של הווארד פיליפס לאבקרפט, "קריאתו של קת'ולהו". Hardwired...to Self-Destruct הוא אלבום האולפן הראשון של הלהקה, מאז אלבום הבכורה שלה, Kill 'Em All, אשר לא זכה לתרומה בכתיבתו מצד קירק האמט, גיטריסט הלהקה, אשר הצטרף אליה מעט לפני הקלטת אלבום הבכורה. בשנת 2014 איבד האמט את מכשירו הסלולרי בנמל התעופה קופנהגן, אשר הכיל כ-250 רעיונות לריפים, שלא היו מגובים, וכתוצאה מכך התקשה לתרום רעיונות מוזיקליים לאלבום, בזמן שלשאר חברי הלהקה כבר היו חומרים עבור האלבום. תרומתו היחידה של רוברט טרוחיו, בסיסט הלהקה, בכתיבת האלבום הייתה קטע מלודי בפתיחת השיר ManUNkind, אשר נכתב לדבריו כמחווה לבסיסט הלהקה המנוח, קליף ברטון. באשר לנושאי הכתיבה באלבום, "Hardwired" עוסק בהתמכרות לסמים ומנת יתר. "Moth Into Flame" מספיד את תעשיית המוזיקה. "Dream No More" נכתב כאמור בהשראת יצירתו של לאבקרפט, "קריאתו של קת'ולהו". שיר זה הוא השיר השלישי של הלהקה שנכתב בהשראת יצירה זו אחרי "The Call of Ktulu" ו-The Thing That Should Not" Be", שיצאו באלבום השני והשלישי של הלהקה בהתאמה. ‏ "Murder One" נכתב כמחווה למנהיגה המנוח של להקת מוטורהד, למי קילמיסטר, אשר מת בדצמבר 2015. השיר נקרא על שמו של מגבר אשר שימש את קילמיסטר. במסגרת אירוע ששודר בפייסבוק ב-18 באוגוסט 2016, הודיע לארס אולריך שהאלבום ישוחרר בנובמבר 2016 ויכיל 12 רצועות. הלהקה הכריזה באתרה שגרסת ה-CD של האלבום תכלול שני דיסקים עם שישה שירים כל אחד, כשאורך האלבום יגיע קרוב ל-80 דקות. באותו יום שחררה הלהקה את "Hardwired" בתור הסינגל הראשון מהאלבום, אשר שוחרר יחד עם וידאו קליפ, וכן את רשימת הרצועות ועטיפת האלבום. עטיפת האלבום עוצבה על ידי Herring & Herring. ב-15 בספטמבר הודיעה הלהקה על עדכון רשימת הרצועות בגרסת הדלוקס של האלבום. במקום 13 רצועות Riff Origins, אשר הכילו גרסאות של ריפים ששימשו את הלהקה בשלבי העבודה על האלבום, כללה הלהקה את מחרוזת הקאברים ללהקת ריינבו, Ronnie Rising Medley, אשר נכללה במקור באלבום המחווה לרוני ג'יימס דיו, Ronnie James Dio – This Is Your Life, שיצא לאור בשנת 2014. כמו כן נוספו לאלבום, קאבר לדיפ פרפל, When a Blind Man Cries, קאבר לאיירון מיידן, Remember Tomorrow, גרסת רימסטר לתשעה שירם שבצעו בהופעה שנערכה במסגרת "יום חנות התקליטים" וכן גרסת הופעה לשיר "Hardwired". ב-26 בספטמבר 2016 שחררה הלהקה את "Moth into Flame", בתור הסינגל השני מתוך האלבום, אשר שוחרר יחד עם וידאו קליפ. הסינגל השלישי מתוך האלבום, "‎Atlas, Rise!", שוחרר ב-31 באוקטובר יחד עם וידאו קליפ המכיל צילומים מאולפן ההקלטות מתקופת הקלטת האלבום. באותו היום אמר אולריך בריאיון למגזין The Straits Times שהלהקה תפיק קליפים לכל השירים באלבום, אשר יועלו ל-YouTube, וזאת לאחר ההפנמה שפלטפורמה זו היא "ערוץ הטלוויזיה הגדול בעולם" לדבריו. ב-18 בנובמבר יצאו לאור וידאו קליפים ליתר שירי האלבום, כולל ל-"Lords of Summer", אשר מופיע בגרסת הדלוקס של האלבום. לצורך קידום האלבום, יצאה הלהקה לסיבוב הופעות שנקרא WorldWired Tour, אשר החל ב-26 באוקטובר 2016 בפוארטו ריקו, והסתיים ב-25 באוגוסט 2019 במנהיים שבגרמניה. סיבוב ההופעות הניב ללהקה רווח של כ-430 מיליון דולר, והוא נחשב לאחר מסיבובי ההופעות המכניסים ביותר בכל הזמנים. Hardwired...to Self-Destruct זכה לרוב לביקורות חיוביות. באתר Metacritic זכה האלבום לציון ממוצע של 73/100, אשר הורכב מ-29 ביקורות שונות מרחבי הרשת, כאשר רובן המכריע היו חיוביות. באתר AnyDecentMusic? זכה האלבום לציון ממוצע של 6.8/10, אשר הורכב מ-28 ביקורות מרחבי הרשת. סטיבן תומאס ארלוויין מאתר Allmusic כתב, שלמרות שהאלבום מכיל את כל האלמנטים המוזיקליים המאפיינים את מטאליקה, המוזיקה של הלהקה לא נשמעת "אכזרית" כפי שהיא נשמעה בשנות ה-80. דייוויד אנתוני מאתר The A.V. Club כתב שהאלבום מעייף להאזנה, וכן שמבנה פחות צפוי היה מטיב עם שירי האלבום. מצד שני, שיבח ארלוויין את שלושת הסינגלים הראשונים שיצאו מתוך האלבום, וטען שהם מהשירים הטובים ביותר של הלהקה מאז שנות ה-80. דייוויד פריק מהרולינג סטון כתב שהאלבום הוא מעיין שילוב של ...And Justice for All והאלבום השחור. גרג קוט משיקגו טריביון כתב שהאלבום לא ברמה של אלבומיה הטובים ביותר של הלהקה, ושהוא צפוי להישכח אחרי שסיבוב ההופעות המקדם אותו יסתיים. לעומת זאת, דום לוסון מהגרדיאן כתב שהאלבום הוא הטוב ביותר של הלהקה מזה 25 שנה, אם כי ביקר את חלקו השני של האלבום וטען שהוא לא ברמתו של חלקו הראשון. סטיבן דלטון מהמגזין Classic Rock כתב שמטאליקה עדיין מסוגלת להתמודד עם כוכבי הפופ הפופולריים, וזאת בתקופה בה הפופולריות של מוזיקת הרוק נמצאת בירידה. דלטון טען שעטיפת האלבום היא המוצלחת ביותר שהוציאה הלהקה אי פעם, אולם דעותיו בנוגע למוזיקה עצמה היו מעורבות. אדריאן בגרנד מ-PopMatters החמיא לכתיבת השירים התמציתית של הלהקה, וכן להחלטה שלא לכלול בלדות או קטעים אינסטרומנטליים. הוא צפה שהאלבום ימצא חן בעיניהם של מעריצי הלהקה, ותיקים וחדשים כאחד. נייל מקורניק מהדיילי טלגרף החמיא לאלבום, אך טען שהיה מקום לקצר אותו. בשבוע הראשון לצאתו, נכנס Hardwired...to Self-Destruct למקום הראשון במצעד בילבורד 200 עם מכירות של כ-291,000 יחידה שקולה לאלבום, מתוכן 282,000 עותקים שנמכרו והיתר הורדות דיגיטליות והשמעות בשירותי הזרמת מדיה, דבר ההופך אותו לאלבום השלישי הנמכר ביותר בשבוע הראשון לצאתו בשנת 2016 אחרי Views של דרייק ו-Lemonade של ביונסה. Hardwired... to Self-Destruct היה אלבום ההבי מטאל הנמכר ביותר לשנת 2016, עם מכירות של כ-516,000 עותקים עד לסוף השנה. האלבום הגיע למקום הראשון במצעדים ב-57 מדינות, לשלושת המקומות הראשונים ב-75 מדינות ולחמשת המקומות הראשונים ב-105 מדינות שונות. ב-12 באפריל 2017 הגביע האלבום למעמד של אלבום פלטינה. ב-7 ביולי 2017 פורסם שהאלבום חצה רף מכירות של מיליון עותקים בארצות הברית. כל השירים נכתבו והולחנו על ידי ג'יימס הטפילד ולארס אולריך (למעט היכן שמצוין אחרת).  מילות השירים נכתבו על ידי ג'יימס הטפילד ולארס אולריך (למעט היכן שמצוין אחרת).  הרצועה הראשונה מהווה הקלטה מחודשת של דמו של הלהקה, אשר קצרה ביותר מדקה ביחס לגרסת הדמו. שתי הגרסאות יצאו לאור במקור בשנת 2014 במסגרת הסינגל Lords of Summer. הרצועה השנייה הופיעה במקור במסגרת אלבום המחווה לרוני ג'יימס דיו, Ronnie James Dio – This Is Your Life, אשר יצא לאור בשנת 2014. הרצועה השלישית הופיעה במקור במסגרת אלבום המחווה לדיפ פרפל, Re-Machined: A Tribute to Deep Purple's Machine Head, אשר יצא לאור בשנת 2012. רצועות 5–13 הוקלטו במסגרת הופעה שנערכה בחנות התקליטים Rasputin Music בברקלי, קליפורניה, ב-16 באפריל 2016, במסגרת "יום חנות התקליטים". רצועה 14 הוקלטה במסגרת הופעה באצטדיון יו. אס. בנק במיניאפוליס, מינסוטה, ב-20 באוגוסט 2016. ג'יימס הטפילד - גיטרה ושירה קירק האמט - גיטרה לארס אולריך - תופים רוברט טרוחיו - גיטרה בס וקולות רקע אתר האינטרנט הרשמי של Hardwired...to Self-Destruct (באנגלית) מידע על האלבום Hardwired...to Self-Destruct באתר MusicBrainz מידע על האלבום Hardwired...to Self-Destruct באתר AllMusic האלבום Hardwired...to Self-Destruct באתר Discogs האלבום Hardwired...to Self-Destruct באתר יוטיוב Hardwired…To Self-Destruct Available November 18, 2016 | Metallica.com, www.metallica.com (באנגלית) נתון זה מתבסס על הכתוב באתר הלהקה הרשמי. מקורות אחרים אינם מחשיבים את האלבום Lulu במניין אלבומי האולפן של הלהקה, ולפיהם Hardwired...to Self-Destruct הוא אלבום האולפן העשירי של הלהקה METALLICA's 'Hardwired... To Self-Destruct' Tops U.S. Chart With Nearly 300K Copies Sold, באתר blabbermouth.net,‏ 27 בנובמבר 2016 Metallica Begin Work On Their Next Studio Album, באתר ology.com‏, 26 באוקטובר 2011 "Ulrich: Metallica 3D movie project influenced by Zeppelin, באתר המגזין Classic Rock,‏ 8 בינואר 2013 Metallica to Hit the Studio in 2014: 'We'll Run Out of Excuses for Not Doing It by Then', באתר ultimate-guitar.com,‏ 22 ביולי 2013 New Metallica album expected to drop soon; 20 new songs written thus far, באתר AXS,‏ 28 באפריל 2016 KIRK HAMMETT On Timeline For Next METALLICA Album: 2016 Or Early 2017 At The Latest, באתר blabbermouth.net,‏ 6 בנובמבר 2015 METALLICA Nearing The End Of Recording Process For New Album, Allude To A 2016 Release, באתר metalinjection.net,‏ 8 בפברואר 2016 “THIS MONTH I START WRITING MY SCRIPT” – Q&A WITH KIRK HAMMETT OF METALLICA, באתר altpress.com,‏ 14 במרץ 2016 Lars Ulrich Says New Metallica Album Will Be Finished 'This Summer', באתר ה-billboard,‏ 1 ביוני 2016 Metallica "Hardwired" Live on the Howard Stern Show, סרטון באתר יוטיוב Metallica: Riff Charge (The Making of "Hardwired"), סרטון באתר יוטיוב Single Review: Metallica’s “Dream No More”, באתר The Pop Break Why Kirk Hammett didn’t write much for new Metallica album, באתר loudersound.com, ‏ 22 בדצמבר 2016 Metallica's Rob Trujillo pays tribute to Cliff Burton on "ManUNkind" intro, בביצוע Aggressive Tendencies), סרטון באתר יוטיוב James Hetfield: How Amy Winehouse inspired Moth Into Flame, באתר loudersound.com, ‏ 12 בדצמבר 2016 Mixing Motorhead with Cameron Webb - Warren Huart - Produce Like A Pro), סרטון באתר יוטיוב HARDWIRED…TO SELF-DESTRUCT AVAILABLE NOVEMBER 18, 2016, באתר הרשמי של מטאליקה, 18 באוגוסט 2016 Metallica‏, באתר הרשמי של Herring & Herring Watch: Metallica Perform Title Cut From New Hardwired Album, באתר bestclassicbands.com, ‏21 באוגוסט 2016 HARDWIRED...TO SELF-DESTRUCT IS FINISHED!, באתר הרשמי של מטאליקה, 15 בספטמבר 2016 TRACK TWO – MOTH INTO FLAME, באתר הרשמי של מטאליקה, 26 בספטמבר 2016 Fresh 'Tallica! Here's What New Metallica Song 'Atlas, Rise!' Sounds Like, באתר ultimate-guitar.com, ‏ 28 באוגוסט 2016 Metallica shakes it up, באתר The Straits Times,‏ 31 באוגוסט 2006 Metallica Rolling Out Videos for Every Song Off ‘Hardwired … To Self Destruct'; ‘Dream No More’ Out Now, באתר loudwire.com,‏ 16 בנובמבר 2016 Tour & Destroy: The Case For Metallica As The World's Biggest Touring Act - Pollstar News, Pollstar News, ‏17 בספטמבר 2019 Hardwired...to Self-Destruct באתר Metacritic Hardwired...to Self-Destruct באתר Album of the Year Hardwired...to Self-Destruct באתר AnyDecentMusic? Hardwired...To Self-Destruct באתר AllMusic Metallica’s latest is quality thrash that gets a little tiring, באתר The A.V. Club Metallica loses way in revisiting past on 'Hardwired … to Self-Destruct', באתר שיקגו טריביון, 18 בנובמבר 2016 Metallica - Hardwired... To Self-Destruct album review, באתר Classic Rock,‏ 2 בנובמבר 2016 Neil McCormick, ‏Metallica's Hardwired... To Self-Destruct is the album America deserves right now – review, The Telegraph, 17 November 2016 Metallica: Hardwired … to Self-Destruct review – their best riffs for decade, באתר הגרדיאן, 17 בנובמבר 2016 Metallica – ‘Hardwired… To Self Destruct’ Review, באתר NME,‏ 17 בנובמבר 2016 Metallica: Hardwired... to Self Destruct, באתר PopMatters,‏ 17 בנובמבר 2016 Review: Metallica’s ‘Hardwired’ Shreds Back to Vintage Eighties Terror, באתר הרולינג סטון, 17 בנובמבר 2016 Hardwired... to Self-Destruct, באתר sputnikmusic, ‏17 בנובמבר 2016 Hardwired...to Self-Destruct באתר AnyDecentMusic? 20 Best Metal Albums of 2016, באתר הרולינג סטון, 9 בדצמבר 2016 50 Best Albums of 2016, באתר הרולינג סטון, 15 בינואר 2017 Readers’ Poll: 10 Best Albums of 2016, באתר הרולינג סטון, 7 בדצמבר 2016 The Best Metal of 2016, באתר PopMatters,‏ 1 בדצמבר 2016 Revolver Magazine Reveal Their Top 20 Albums Of 2016, באתר ThePRP,‏ 7 בדצמבר 2016 Here’s the list of Revolver Music Awards winners, בתר metalinsider.net,‏ 14 בדצמבר 2016 Metal Storm Awards 2016, באתר metalstorm.net Metallica, Black Star Riders & Joe Bonamassa among winners of The Rocks 2017!, באתר planetradio,‏ 3 בפברואר 2017 iHeartRadio Music Awards 2017: List of Winners!, באתר thehollywoodgossip.com,‏ 6 במרץ 2017 Here Is the Complete List of Winners From the 2017 Billboard Music Awards, באתר הבילבורד, 21 במאי 2017 Complete list of winners of the 2017 Loudwire Music Awards, באתר axs.com,‏ 25 באוקטובר 2017 METALLICA, MESHUGGAH, AVENGED SEVENFOLD, CODE ORANGE Among Grammy Nominees For 2018, באתר metalinjection.net,‏ 28 בנובמבר 2017 Metallica Rocks With Sixth No. 1 Album on Billboard 200 Chart, באתר הבילבורד, 28 בנובמבר 2016 Metallica rocks to top of Billboard album chart, באתר uk.reuters.com, ‏ 26 בנובמבר 2016 Metal by Numbers: The best-selling rock and metal in 2016, באתר metalinsider.net, ‏5 בינואר 2017 GOLD & PLATINUM, באתר איגוד תעשיית ההקלטות האמריקאי Billboard 200 Chart Moves: Metallica's 'Hardwired' Hits 1 Million Sold in the U.S., באתר הבילבורד, 7 ביולי 201 May 2024 Albums Accreds.PDF, Dropbox